cyanic-selkie/wikianc huggingface dataset:
CYP3A4
น้ำเกรปฟรูต
ช่วงปี ค.ศ. 1998 นักวิจัยหลายคนค้นพบว่า น้ำเกรปฟรูตมีผลยับยั้งการทำงานของเอนไซม์ CYP3A4 อย่างแรง ซึ่งส่งผลกระทบต่อการเมแทบอลิซึมยาต่างๆหลายชนิด โดยการยับยั้งการทำงานของเอนไซม์นี้ทำให้ชีวปริมาณออกฤทธิ์ของยาเหล่านั้นเพิ่มสูงขึ้นเป็นอย่างมาก    ในบางกรณี เช่น ผู้ที่อยู่ระหว่างการใช้ยาแอสเทมมีโซล หรือเทอร์เฟนาดีน การเกิดอันตรกิริยาระหว่างยาเหล่านี้กับน้ำเกรปฟรูตอาจนำไปสู่อันตรายถึงแก่ชีวิตได้ ทั้งนี้ ผลของน้ำเกรปฟรูตต่อการดูดซึมยานั้นถูกค้นพบเป็นครั้งแรกเมื่อปี ค.ศ. 1989 และมีรายงานการเกิดอันตรกิริยาระหว่างยากับน้ำเกรปฟรูตปรากฏเป็นครั้งแรกในเดอะแลนซิตเมื่อ ค.ศ. 1991 ซึ่งเป็นการเกิดอันตรกิริยากับฟิโลดิปีนและไนเฟดิปีน และยังถือเป็นรายงานทางคลินิกรายงานแรกที่ค้นพบการเกิดอันตรกิริยาระหว่างยากับอาหาร โดยผลจากการยับยั้ง CYP3A4 ของน้ำเกรปฟรูตจะอยู่ได้นานประมาณ 3–7 วันหลังการรับประทาน และการเกิดอันตรกิริยาระหว่างยากับน้ำเกรปฟรูตจะเกิดขึ้นได้รุนแรงมากที่สุดเมื่อดื่มน้ำเกรปฟรูตหลังจากการบริหารยาไปแล้วประมาณหนึ่งชั่วโมง
นอกจากเกรปฟรูตแล้ว ยังมีผลไม้อีกหลายชนิดที่ก่อให้เกิดผลไปในทิศทางนี้ อาทิ ลูกยอ (Morinda citrifolia) และน้ำทับทิม ซึ่งมีการนำมาผลิตเป็นผลิตภัณฑ์เสริมอาหาร หรือน้ำผลไม้ ก็มีฤทธิ์ยับยั้งการทำงานของเอนไซม์ CYP3A4 ได้เช่นกัน
สารเหนี่ยวนำ
การทำงานของ CYP3A4 สามารถถูกเหนี่ยวนำให้เพิ่มมากขึ้นได้โดยลิแกนด์หลายชนิด โดยลิแกนด์เหล่านี้จะเข้าจับกับตัวรับเพรกแนนเอกซ์ (PXR) สารประกอบเชิงซ้อน PXR ที่ได้รับการประตุ้นนี้จะเข้าจับตัวรับเรตินอยด์เอกซ์ (RXR) เพื่อสร้างสารเฮเทอโรไดเมอร์ (heterodimer) ที่จะเข้าจับกับส่วน XREM ซึ่งเป็นส่วนควบคุม (regulatory region) ของยีน CYP3A4 และการเข้าจับนี้เป็นผลทำให้เกิดปฏิกิริยากับส่วนโปรโมเตอร์ด้านใกล้ (proximal promoter) ของยีน ซึ่งจะทำให้เกิดการถอดรหัสและการแสดงออกของ CYP3A4 มากขึ้น กล่าวโดยสรุปคือ การกระตุ้นสารเฮเทอโรไดเมอร์ PXR/RXR จะทำให้มีการถอดรหัสของส่วนโปรโมเตอร์ด้านใกล้และยีนของ CYP3A4 เพิ่มมากขึ้นกว่าปกติ ทั้งนี้ลิแกนด์เหนี่ยวนำจะเข้าจับกับได้มากขึ้นก็ต่อเมื่อมีการนำเสนอของลิแกนด์ CYP3A4 เช่น ในกรณีการนำเสนอของอะฟลาทอกซิน B1, M1, และ G1 แต่โดยแท้จริงแล้ว การที่เอนไซม์ CYP3A4 มีขนาดใหญ่และมีตำแหน่งกัมมันต์ที่บิดไปมาได้ ทำให้มีความเป็นไปได้ว่าเอนไซม์นี้จะสามารถเข้าจับกับลิแกนด์ต่างๆได้มากกว่าหนึ่งชนิดในเวลาเดียวกัน ส่งผลให้มีความเสี่ยงที่จะเกิดอาการไม่พึงประสงค์ที่มีอันตรายร้ายแรงได้
การเหนี่ยวนำการทำงานของ CYP3A4 ในมนุษย์นั้นมีความแตกต่างกับขึ้นตามเพศสภาพ โดยมีหลักฐานเชิงประจักษ์ที่พบว่า ในเพศหญิงจะมีอัตราการกำจัดยาที่เป็นซับสเตรตของ CYP3A4 ที่มากกว่าเพศชายไม่ว่าในช่วงน้ำหนักตัวใดๆ นอกจากนี้การศึกษาของ Wolbold และคณะที่ดำเนินการใน ค.ศ. 2003 พบว่า ระดับ CYP3A4 เฉลี่ยที่วัดได้จากตัวอย่างเนื้อเยื่อตับที่ผ่าตัดออกมาจากเพศหญิงนั้นมีค่าสูงกว่าที่วัดได้ในเพศชายประมาณร้อยละ 129 รวมไปถึงผลการเปรียบเทียบระดับเอ็มอาร์เอ็นเอของ CYP3A4 ในทั้งสองเพศก็มีสัดส่วนไปในทิศทางเดียวกัน ซึ่งอาจเป็นข้อมูลที่พอจะช่วยให้อนุมานได้ว่า กระบวนการก่อนการแปรรหัสของยีน CYP3A4 เป็นสาเหตุที่ทำให้เพศหญิงมีระดับ CYP3A4 ที่มากกว่าเพศชาย อย่างไรก็ดี สาเหตุที่แท้จริงที่ทำให้เกิดการเพิ่มระดับของเอนไซม์นี้ในเพศหญิงนั้นยังไม่อาจทราบได้แน่ชัดมากเท่าใดนัก แต่ก็มีการศึกษาอีกหลายการศึกษาที่พยายามจะอธิบายกลไกอื่นที่สัมพันธ์กับการเกิดปรากฏการณ์ในทำนองเดียวกันที่ส่งผลให้เกิดความแตกต่างในการกำจัดยาออกจากร่างกายระหว่างเพศชายและเพศหญิง (เช่น ปรากฏการณ์ที่มีการเพิ่มขึ้นของ CYP3A5 หรือ CYP3A7 เพื่อชดเชยการที่มี CYP3A4 ลดต่ำลง)
นอกจากนี้ยังพบว่าระดับการทำงานของ CYP3A4 มีความสัมพันธ์กับปัจจัยด้านอาหารและสิ่งแวดล้อมด้วย เช่น ระยะเวลาที่สัมผัสกับสารซีโนไบโอติค เป็นต้น และเนื่องจากเอนไซม์นี้มีอยู่เป็นปริมาณมากในเซลล์เยื่อบุผนังลำไส้เล็ก ทำให้เอนไซม์นี้มีความไวต่อการอดอาหารเป็นอย่างมาก นอกจากนี้ ในสภาวะที่ร่างกายมีการป้องกันตัวจากการเกิดอาการไม่พึงประสงค์จากยาก็จะมีการแสดงออกของ CYP3A4 ที่เพิ่มมากขึ้นด้วย การศึกษาสัตว์สายพันธุ์อื่น อย่างปลา Fathead minnow พบว่าปลาเพศเมียที่ไม่ได้รับอาหารจะมีการแสดงออกของ PXR และ CYP3A4 ที่มากขึ้น และมีการแสดงให้เห็นถึงการตอบสนองที่มากขึ้นต่อสารซีโนไบโอติคหลังจากที่อดอาหารเป็นระยะเวลานานหลายวัน จากผลการศึกษาในสัตว์ทดลองนี้ ทำให้เห็นถึงความแตกต่างโดยธรรมชาติในการกระตุ้นการทำงานของเอนไซม์ CYP3A4 ส่งผลให้ผู้วิจัยสามารถคาดการณ์ถึงการการเมแทบอลิซึมของยาและการเกิดอาการไม่พึงประสงค์จากยาดังกล่าวในมนุษย์ผ่านการศึกษาการทำงานของ CYP3A4 ได้ดีขึ้น
การหมุนเวียน
มีการคาดการณ์กันไว้ว่าอัตราการหมุนเวียนของ CYP3A4 ในอวัยวะต่างๆ ของมนุษย์นั้นมีความแตกต่างกันอย่างมาก สำหรับ CYP3A4 ในเนื้อเยื่อตับนั้น เมื่อทำการประมาณผลลัพธ์ด้วยวิธี in cncnx พบว่าโดยส่วนใหญ่แล้วเอนไซม์ดังกล่าวมีครึ่งชีวิตระหว่าง 70–140 ชั่วโมง ขณะที่การศึกษาในหลอดลดทอง (in vitro) ให้ผลลัพธ์ประมาณ 26–79 ชั่วโมง การหมุนเวียนของ CYP3A4 ในทางเดินอาหารนั้นดูเหมือนว่าจะขึ้นอยู่กับอัตราการผลัดเปลี่ยนของวัฏจักรของเซลล์เอนเทอโรไซต์ ส่วนระยะเวลาที่ใช้ในการฟื้นตัวหลังจากถูกยับยั้งโดยน้ำเกรปฟรูตจะอยู่ที่ประมาณ 12–33-ชั่วโมง
เทคโนโลยี
เนื่องจากการเข้าจับกันระหว่าง CYP3A4 กับเนื่อเยื่อมีแนวโน้มเป็นไปได้ในทางธรรมชาติของการเข้าจับกันของสารต่างๆในร่างกาย ซึ่งในอดีตเป็นการยากมากที่จะทำการศึกษาการเข้าจับกับเนื้อเยื่อของยาทั้งแบบเชิงลึกและแบบผิวเผิน และการทำให้เกิดการตกผลึกร่วมกันระหว่างเอนไซม์และสารซับสเตรตนั้นเป็นสิ่งที่เกิดขึ้นได้ยาก เนื่องจากสารซับสเตรตนั้นมักมีค่า Kd น้อย (ระหว่าง 5-150 μM) และสามารถละลายในสารละลายได้น้อย วิธีการที่ประสบความสำเร็จในการแยกเอนไซม์จับอยู่กับซับสเตรตคือ การทำให้หมู่ฟังก์ชันของ monomeric CYP3A4 มีความคงตัวด้วยอนุภาคนาโนของเงินที่สร้างได้จากวิธีนาโนสเฟียร์ ลิโทกราฟี (nanosphere lithography) จากนั้นทำการวิเคราะห์ด้วยวิธี Localized surface plasmon resonance spectroscopy (LSPR) การวิเคราะห์นี้สามารถนำมาใช้เป็นการทดสอบความไวสูงเพื่อตรวจวัดการเข้าจับของยา และอาจกลายเป็นส่วนสำคัญของเทคโนโลยีสมัยใหม่ที่สามารถตรวจคัดหาสารเคมีที่น่าจะมีศักยภาพในการพัฒนาเป็นยาใหม่ได้พร้อมกันในปริมาณมาก (high-throughput screening) นอกจาก LSPR แล้ว ยังพบว่า CYP3A4-Nanodisc complexe เป็นประโยชน์ในการใช้งานอื่นๆ อีกหลายด้าน ซึ่งรวมถึง โซลิดสเตทนิวเคลียร์แมกเนติกเรโซแนนซ์ (solid-state NMR), การวัดศักย์ไฟฟ้ารีด็อกซ์ (redox potentiometry), และการศึกษาจลศาสตร์ของเอนไซม์ที่สถานะคงตัว (steady-state enzyme kinetics) ด้วย
ลิแกนด์ของ CYP3A4
ลิแกนด์ต่างๆของ CYP3A4 นั้นมีหลายชนิด โดยจะแบ่งออกเป็นซับสเตรต, สารเหนี่ยวนำ และสารยับยั้งการทำงานของ CYP3A4 รายชื่อลิแกนด์เหล่านี้ดังแสดงในตารางด้านล่าง ซึ่งในบางกลุ่มอาจมีข้อยกเว้นบางประการ ทั้งนี้ สารยับยั้งการทำงานของ CYP3A4 นั้นสามารถจำแนกออกเป็นกลุ่มย่อยได้อีก 3 กลุ่มตามความแรงของการยับยั้งเอนไซม์ดังกล่าว ได้แก่
<div class="NavFrame" style="text-align:left; width:; background:#e6e6fa; margin-left:auto;margin-right:auto;"> ตารางแสดงรายชื่อสารเหนี่ยวนำ สารยับยั้ง และสารซับสเตรตของเอนไซม์ CYP3A4
วัดหัวฝาย (อำเภอเมืองสุโขทัย)
วัดหัวฝาย ตั้งอยู่ที่บ้านสวนใต้ หมู่ 2 ตำบลบ้านสวน อำเภอเมืองสุโขทัย จังหวัดสุโขทัย เป็นวัดราษฎร์ สังกัดคณะสงฆ์มหานิกาย เป็นวัดที่เก่าแก่และมีประวัติความเป็นมาพร้อมกับชุมชนบ้านสวนอีกแห่งหนึ่ง วัดหัวฝายเป็นวัดที่พระครูสังฆรักเจ๊ก เคยเป็นเจ้าอาวาส และท่านยังเป็นกรรมวาจาจารย์หลวงพ่อห้อม อมโร เถรคณาจารย์แห่งจังหวัดสุโขทัยด้วย
ประวัติ
วัดหัวฝาย มีหลักฐานการก่อสร้าง ประมาณ พ.ศ. 2430 ได้รับพระราชทานวิสุงคามสีมาวันที่ 14 มกราคม พ.ศ. 2438 มีที่ดินตั้งวัดจำนวน 6 ไร่3 งาน 56 ตารางวา
ประเทศที่เข้าร่วมการประกวดมิสเวิลด์
นี่คือรายชื่อประเทศที่เข้าร่วมในการประกวดมิสเวิลด์ (จนถึงปี พ.ศ. 2019)
ประเทศที่เข้าร่วมการประกวด ตั้งแต่ ปี คศ. 1951–ปัจจุบัน
รายการนี้มีเพียงประเทศและดินแดนที่ส่งตัวแทนเข้าร่วมการแข่งขันอย่างน้อยหนึ่งครั้งตั้งแต่ปี 2008
Replaced pageants
The following list consists of the delegations that have acquired the national Miss World franchise and replaced a former national pageant. Some of the former organizations still remain active for other purposes.
Territories
Denmark
France
Netherlands
South Africa
United Kingdom
United States
Others
The following list consists of countries and territories that have not sent a delegate to the pageant since 2019, or no longer holds the Miss World franchise, but participated at least once in the past:
การสังหารหมู่ที่หนานจิง
การสังหารหมู่ที่หนานจิง (Nanking Massacre หรือ Nanjing Massacre) หรือรู้จักกันในนามการข่มขืนกระทำชำเราหนานจิง (Rape of Nanking) เป็นการสังหารหมู่และการข่มขืนกระทำชำเรายามสงคราม (war rape) ซึ่งเกิดขึ้นเป็นเวลาหกสัปดาห์หลังญี่ปุ่นยึดนครหนานจิง อดีตเมืองหลวงของสาธารณรัฐจีน เมื่อวันที่ 13 ธันวาคม 1937 ระหว่างสงครามจีน-ญี่ปุ่นครั้งที่สอง ในช่วงนี้ พลเรือนและทหารจีนที่ถูกปลดอาวุธหลายแสนคนถูกทหารกองทัพบกจักรวรรดิญี่ปุ่นฆ่า ทั้งยังเกิดการข่มขืนกระทำชำเราและฉกชิงทรัพย์อย่างกว้างขวาง นักประวัติศาสตร์และพยานประเมินว่ามีผู้ถูกฆ่าระหว่าง 250,000 ถึง 300,000 คน ผู้ก่อการสังหารหมู่หลายคน ซึ่งขณะนั้นถูกตราว่าเป็นอาชญากรรมสงคราม ภายหลังถูกไต่สวนและตัดสินว่ามีความผิด ณ ศาลชำนาญพิเศษอาชญากรรมสงครามนานกิง และถูกประหารชีวิต ในการนี้ เจ้าชายยาซูฮิโกะ อาซากะ พระอนุวงศ์ญี่ปุ่น อันเป็นผู้ก่อการสำคัญคนหนึ่ง ทรงรอดจากการฟ้องคดีอาญา เพราะฝ่ายสัมพันธมิตรได้ให้ความคุ้มครองไว้ก่อน
แม้รัฐบาลญี่ปุ่นจะยอมรับการกระทำการฆ่าพลเรือนจำนวนมาก การฉกชิงทรัพย์และความรุนแรงอื่นโดยกองทัพบกจักรวรรดิญี่ปุ่นหลังนานกิงแตก ทว่า เสียงข้างน้อยกลุ่มเล็กแต่ทรงอิทธิพลทั้งในรัฐบาลและสังคมญี่ปุ่นแย้งว่า ยอดผู้เสียชีวิตนั้นแท้จริงเป็นทหารและไม่มีอาชญากรรมเกิดขึ้น การปฏิเสธการสังหารหมู่กลายเป็นส่วนสำคัญของลัทธิชาตินิยมญี่ปุ่น ในญี่ปุ่น ความเห็นสาธารณะต่อการสังหารหมู่มีหลากหลาย และมีน้อยคนที่ปฏิเสธการสังหารหมู่ทั้งหมด กระนั้น ความพยายามซ้ำแล้วซ้ำเล่าของนักลัทธิแก้ที่จะสนับสนุนประวัติศาสตร์เหตุการณ์ของลัทธิแก้ได้สร้างข้อโต้เถียงซึ่งปรากฏในสื่อระหว่างประเทศ โดยเฉพาะอย่างยิ่ง ในจีน เกาหลีใต้และชาติอื่นในเอเชียตะวันออก เป็นระยะ
การบุกนานกิงของญี่ปุ่น
กองทัพญี่ปุ่นใช้ประโยชน์จากภูมิประเทศที่ว่า นานกิงนั้นถูกขนาบด้วยแม่น้ำถึงสองด้าน ซึ่งเมืองนี้ตั้งอยู่ทางใต้ของโค้งแม่น้ำแยงซี ซึ่งเมื่อไหลมาจากทางเหนือแล้วก็เลี้ยวผ่านไปทางตะวันออก กองทัพญี่ปุ่นภายใต้การนำของพลเอกนากาจิมะ เคซาโกะ สามารถเดินทัพจากทางตะวันออกเฉียงใต้มาบรรจบกันที่ด้านหน้าของนานกิงในรูปครึ่งวงกลม โดยใช้แม่น้ำเป็นกำแพงธรรมชาติล้อมเมืองหลวงแห่งนี้ รวมทั้งสกัดการฝ่าหนีออกไป
ปลายเดือนพฤศจิกายน ทหารญี่ปุ่นสามกองทัพดาหน้าเข้าหานานกิง ทัพหนึ่งมุ่งตะวันตกทางฝั่งด้านใต้ของแม่น้ำแยงซี ทหารกองนี้เข้ามาทางแม่น้ำไป๋เหมา ซึ่งอยู่ทางตะวันตกเฉียงเหนือของเซี่ยงไฮ้ โดยเดินทัพมาทางรถไฟสายนานกิง-เซี่ยงไฮ้
ทัพที่สองเตรียมตัวบุกจู่โจมนานกิงทั้งทางน้ำและทางบกอยู่ที่ทะเลสาบอ้ายหู ทัพนี้เคลื่อนจากเซี่ยงไฮ้ลงมาทางตะวันตก และเดินทัพอยู่ทางทิศใต้ของทัพของนาคาจิมา โดยผู้นำทัพนี้คือ พลเอกมัตสึอิ อิวาเนะ
ก่อนที่จะบุกถึงนานกิงนั้นทหารญี่ปุ่นได้เข้าโจมตีเมืองซูโจวและฆ่าทุกคนที่พบ การบุกเข้าเมืองซูโจวครั้งนี้ทำให้จำนวนประชากรลดลงจาก 350,000 คนลงเหลือไม่ถึง 500 คน
จนถึงรุ่งสางของวันที่ 13 ธันวาคม กองทัพญี่ปุ่นสามารถบุกผ่านประตูเมืองนานกิงเข้ามาได้
หลังจากกองทัพญี่ปุ่นบุกนานกิง
หลังจากกองทัพญี่ปุ่นบุกเข้านานกิงได้เรียบร้อยแล้ว ก็ทำการเข้าปลดอาวุธทหารจีนที่ยอมแพ้และยอมตกเป็นเชลย โดยมีคำสั่งต่อทหารญี่ปุ่นว่าให้กำจัดคนจีนและเชลยทุกคนที่จับได้ และจากที่ประชุมตกลงว่า จะทำการแบ่งเชลยออกเป็นจำนวนเท่า ๆ กัน และจะถูกนำออกมาจากที่คุมขังเป็นกลุ่ม กลุ่มละ 50 คน เพื่อนำไปประหาร ใช้ทหารกองร้อยที่ 1, 2 และ 5 โดยกองร้อยที่ 1 ใช้พื้นที่บริเวณนาข้าวและบริเวณพื้นที่ลุ่มทางตะวันตกเฉียงใต้ของกองร้อยที่ 2 และกองร้อยที่ 5 ใช้พื้นที่บริเวณนาข้าวทางตะวันออกเฉียงใต้ของที่ตั้งกอง
คำสั่งนั้นเป็นไปอย่างเป็นเหตุเป็นผลและเหี้ยมโหดโดยปราศจากเมตตาเพราะไม่สามารถหาอาหารให้เชลยทั้งหมดได้ โดยสามารถช่วยขจัดปัญหาเรื่องอาหาร และลดการตอบโต้ได้
ญี่ปุ่นใช้วิธีการหลอกลวงเชลยเพื่อนำไปประหารหลายวิธีด้วยกัน เช่น ให้สัญญาว่าจะปฏิบัติอย่างดีหากไม่ต่อต้าน หลอกให้เข้ามอบตัว แบ่งผู้ชายออกเป็นกลุ่ม กลุ่มละร้อยหรือสองร้อย แล้วหลอกไปยังจุดต่าง ๆ ที่นอกตัวเมืองเพื่อฆ่าทิ้ง
ทั้งหมดนี้ได้รับการปฏิบัติอย่างง่ายดายกว่าที่ฝ่ายญี่ปุ่นคาด การต่อต้านมีเพียงบางจุด เพราะทหารจีนส่วนใหญ่ทิ้งอาวุธและทิ้งเมืองไปก่อนแล้ว
การดำเนินการกับเชลยศึกจีน
6 สิงหาคม ค.ศ. 1937 เนื่องจากกองทัพญี่ปุ่นไม่สามารถหาอาหารมาให้แก่เชลยศึกอย่างเพียงพอได้ จึงคิดทำการสังหารเชลยศึกเสีย แต่กฎหมายระหว่างประเทศในขณะนั้นได้ให้การคุ้มครองแก่เชลยศึกอยู่ ทางจักรวรรดิญี่ปุ่นจึงได้มีรับสั่งแก่ทหารทุกนายให้ยกเลิกการใช้คำว่าเชลยศึกกับชาวจีนที่ถูกจับได้ และนำเชลยศึกเหล่านั้นไปทำการสังหารที่บริเวณแม่น้ำแยงซี การสังหารเชลยศึกส่วนใหญ่เกิดขึ้นในวันที่ 18 ธันวาคม (ซึ่งถูกเรียกว่า String Gorge Massacre) ทหารญี่ปุ่นใช้เวลาในช่วงเช้าเพื่อมัดเชลยศึกเหล่านั้นเข้าด้วยกันเป็นจำนวนหลายแถว และเปิดฉากยิงใส่ด้วยปืนกล เชลยศึกที่ถูกมัดอยู่ไม่สามารถหนีได้ ทำได้เพียงกรีดร้องเท่านั้น เชลยศึกราว 57,500 คนถูกสังหาร
เชลยศึกบางส่วน ถูกทหารญี่ปุ่นมัดเข้าด้วยกัน และให้เชลยศึกเหล่านั้นเหยียบกับระเบิด เพื่อสังหารหมู่ บ้างก็มัดเชลยเหล่านั้นเข้าด้วยกันแล้วจุดไฟเผา
การสังหารพลเรือน
หลังทหารจีนทั้งหมดยอมแพ้ ก็เท่ากับไม่เหลือใครที่จะปกป้องพลเรือนในตัวเมือง ทหารญี่ปุ่นหลั่งไหลเข้ามา ยึดอาคารที่ทำการรัฐบาล ธนาคารและโรงเก็บสินค้า ยิงผู้คนตามท้องถนนอย่างไม่เลือกหน้า โดยใช้ทั้งปืนพก ปืนกล ปืนเล็กยาว ยิงเข้าไปในฝูงคนที่มีทั้งทหารที่บาดเจ็บ หญิงชรา และเด็ก ๆ โดยทหารญี่ปุ่นฆ่าพลเรือนทุกมุมเมือง ไม่ว่าจะตามตรอกเล็ก ๆ หรือถนนสายใหญ่ ในสนามเพลาะ หรือแม้แต่ในอาคารที่ทำการรัฐบาล
การข่มขืนกระทำชำเรา
พฤติกรรมเช่นนี้ไม่ได้กระทำกันเฉพาะในหมู่พลทหาร แม้ระดับนายทหารก็ไม่เว้น บางคนไม่เพียงสนับสนุนการข่มเหง แต่ยังเตือนให้พลทหารจัดการเหยื่อเมื่อเสร็จธุระเพื่อกำจัดหลักฐาน
หญิงในนานกิงถูกข่มขืนกระทำชำเราชนิดไม่เลือกที่และไม่เลือกเวลา ประมาณว่าหนึ่งในสามของการข่มขืนกระทำชำเราทั้งหมดเกิดขึ้นตอนกลางวันแสก ๆ และไม่มีสถานที่แห่งใดปลอดจากการข่มขืนกระทำชำเรา เช่น คนท้อง หญิงชรา ในเรือนแม่ชี ในโบสถ์ แม้แต่ในโรงเรียน
นอกจากนั้นคนเฒ่าคนแก่ยังไม่สามารถใช้ความชราเป็นเกราะคุ้มกันการข่มขืนกระทำชำเราได้ ผู้เฒ่าต่างต้องเผชิญทารุณกรรมทางเพศอย่างถ้วนหน้าและซ้ำซาก ย่ายายวัยแปดสิบจำนวนมากถูกข่มขืนกระทำชำเราจนตายคาที่ และอย่างน้อยก็ถูกยิงตายเพราะปฏิเสธการถูกข่มขืนกระทำชำเรา
เขตปลอดภัยนานกิง
เขตปลอดทหารสำหรับพลเรือนจีนจัดตั้งขึ้นเมื่อ (22 พฤศจิกายน 1937) วันพักรบของญี่ปุ่น ก่อนยุทธการที่นานกิงวันพักรบของญี่ปุ่น เขตปลอดทหารเพื่อความปลอดภัยถูกสร้างโดย ยอน ราเบอ นักธุรกิจเยอรมันสมาชิกพรรคนาซี ร่วมกับโรเบิร์ต โอ วิลสัน แพทย์ชาวอเมริกันและชาวตะวันตกคนอื่น ๆ โดยขอความร่วมมือจากนายกเทศมนตรีเมืองนานกิงให้อพยพชาวเมืองเข้าไปในเขตปลอดภัย เขตปลอดภัยมีหน้าที่ในการช่วยชีวิตของพลเรือนหลายพันคนของจีนให้รอดพ้นจากการถูกสังหารหมู่
หลังสงคราม
แม้ว่าสงครามโลกครั้งที่สองจบลงไปแล้วด้วยความพ่ายแพ้ของจักรวรรดิญี่ปุ่น แต่จากการกระทำสังหารหมู่ชาวจีนในนานกิงครั้งนั้นทำให้ความสัมพันธ์ระหว่างจีน-ญี่ปุ่นตกต่ำอย่างถาวรไม่อาจฟื้นฟูขึ้นมาได้เลย เพราะชาวจีนโกรธแค้นญี่ปุ่นเป็นอย่างมากจึงได้ทำการต่อต้านญี่ปุ่นตลอดมาจนถึงปัจจุบัน ถึงแม้ปัจจุบันญี่ปุ่นจะเป็นประเทศมหาอำนาจทางเศรษฐกิจและรักสันติสุขมากขึ้นก็ตาม แม้ว่านายกรัฐมนตรีญี่ปุ่นหรือจักรพรรดิญี่ปุ่นมากล่าวขอโทษด้วยตนเองก็ไม่อาจทำให้ชาวจีนยกโทษให้ ในเนื้อหาหลักสูตรวิชาประวัติศาสตร์ของญี่ปุ่นยังถูกบิดเบือนด้วยการข้ามการกระทำอันโหดร้ายในนานกิงครั้งนั้นและบอกเพียงว่า เพียงแค่ยึดนานกิงเท่านั้น ทำให้ชาวจีนไม่พอใจและไม่ไว้ใจต่อญี่ปุ่นมาก
อาณาจักรฮั่นเหนือ
อาณาจักรฮั่นเหนือ อาณาจักรหนึ่งในช่วง ยุคห้าราชวงศ์สิบอาณาจักร สถาปนาโดย หลิวมิน เมื่อ ค.ศ. 951 กระทั่งล่มสลายเมื่อ ค.ศ. 979 ภายหลังจากการยอมแพ้ต่อกองทัพ ราชวงศ์ซ่งเหนือ
อาณาจักรฮั่นเหนือสถาปนาขึ้นเมื่อ ค.ศ. 951 ภายหลังจากการล่มสลายของ ราชวงศ์ฮั่นยุคหลัง เมื่อ ค.ศ. 950 โดยหลิวหมินหรือ จักรพรรดิฮั่นซื่อจู่ พระอนุชาของ หลิว จือ-ยฺเหวี่ยน หรือ จักรพรรดิเกาจู่แห่งฮั่นยุคหลัง โดยจักรพรรดิซื่อจู่ได้สถาปนาพระองค์เป็นผู้สืบราชบัลลังก์แห่งราชวงศ์ฮั่นยุคหลังโดยชอบธรรม
ฟุตบอลโลกหญิง 2015 กลุ่มบี
ฟุตบอลโลกหญิง 2015 กลุ่มบี ประกอบด้วย, , และ  การแข่งขันจะเริ่มต้นตั้งแต่วันที่ 7–15 มิถุนายน พ.ศ. 2558
ตารางคะแนน
ใน รอบ 16 ทีมสุดท้าย :
ปวยร์โตรีโกในโอลิมปิกฤดูร้อน 2016
ประเทศปวยร์โตรีโก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปวยร์โตรีโกได้ส่งทีมนักกีฬาที่ผ่านการคัดเลือกทั้งหมด 40 คน เข้าร่วมแข่งขันใน 15 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน รวมทั้งหมด 1 เหรียญ
กรีฑา
ผลการแข่งขัน
มื้อสุดเศร้าของเจ้าหญิงเงือก
การตีพิมพ์
ซีรีส์มังงะมื้อสุดเศร้าของเจ้าหญิงเงือกแต่งเรื่องโดยฮิโรชิ โนดะ และวาดภาพโดยทากาฮิโระ วากามัตสึ เริ่มเผยแพร่ในเว็บไซต์ยามารากะสปิริตส์ของสำนักพิมพ์โชงากูกังตั้งแต่วันที่ 11 มกราคม พ.ศ. 2560 ถึง 24 เมษายน พ.ศ. 2562 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 7 เล่ม วางจำหน่ายตั้งแต่วันที่ 12 พฤษภาคม พ.ศ. 2560 ถึง 12 มิถุนายน พ.ศ. 2562
ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส
พระเทพปัญญาเมธี (ปราชญ์ อกฺกโชโต)
พระเทพปัญญาเมธี (ปราชญ์ อกฺกโชโต) (14 พฤษภาคม พ.ศ. 2487-7 มีนาคม พ.ศ. 2562) พระภิกษุในพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นพระราชาคณะชั้นเทพ มีราชทินนามตามสัญญาบัตรว่า พระเทพปัญญาเมธี ปรีชาศาสนกิจดิลก ตรีปิฎกวราลงกรณ์ มหาคณิสสร บวรสังฆาราม คามวาสี อดีตเจ้าอาวาสวัดกลาง จังหวัดกาฬสินธุ์ อดีตเจ้าคณะจังหวัดกาฬสินธุ์
ประวัติ
พระเทพปัญญาเมธี (ปราชญ์ อกฺกโชโต) มีนามเดิมว่า นายปราชญ์ ญาณผาด เกิดเมื่อวันอาทิตย์ ขึ้น 6 ค่ำ เดือน 6 ปีวอก ตรงกับวันที่ 14 พฤษภาคม 2487 ณ บ้านเลขที่ 5 หมู่ที่ 5 ตำบลบึงวิชัย อำเภอเมืองกาฬสินธุ์ จังหวัดกาฬสินธุ์ โยมบิดา-มารดา ชื่อ นายกอง และนางเหลียม ญาณผาด
มรณภาพ
พระเทพปัญญาเมธี (ปราชญ์ อกฺกโชโต ป.ธ.๗) เจ้าอาวาสวัดกลาง พระอารามหลวง, เจ้าคณะจังหวัดกาฬสินธุ์ ถึงแก่มรณภาพ เมื่อวันพฤหัสบดีที่ 7 มีนาคม พ.ศ. 2562 เวลา 02.26 น. ณ โรงพยาบาลศูนย์ขอนแก่น อำเภอเมืองขอนแก่น จังหวัดขอนแก่น สิริอายุได้ 74 ปี 52 พรรษา มีพิธีพระราชทานเพลิงศพเมื่อวันที่ 16 มิถุนายน พ.ศ. 2562 ณ เมรุชั่วคราว วัดกลาง ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์
ไป่หวู่หนาน
ไป่หวู่หนาน เป็นตัวเอกของการ์ตูนเรื่อง วอร์ลอร์ด จ้าวนักรบกลียุค
กำเนิดไป่หวู่หนาน
เรื่องราวของไป่หวู่หนานเริ่มขึ้นที่กลางทะเลทรายรกร้างแห่งหนึ่ง ซึ่งเมื่อห้าพันปีก่อนเคยเป็นพื้นที่ของสาธารณรัฐประชาชนจีนด้วยคำสั่งของอาจารย์ "วอร์ลอร์ดมินโด" ผู้ล่วงลับ เขาจึงต้องออกตามหาบันทึกนรกภูมิซึ่งบันทึกที่ตั้งของ "วอร์ลอร์ดพันทัพ" สุดยอดอาวุธทำลายล้างในตำนานโบราณ เพื่อกอบกู้ดวงชะตาของเผ่าพันธ์ที่กำลังตกต่ำลงเพราะอายุขัยของวอร์ลอร์ดมินโดกำลังจะมาถึงในไม่ช้า
การตามหาบันทึกนรกภูมิของหวู่หนานถูกจับตามองโดย วอร์ลอร์ดตรีเนตร ผู้ปกครองนครตรีเนตรที่อยู่ใกล้กับทะเลทรายดังกล่าว วอร์ลอร์ดตรีเนตรจึงส่ง "ลิเกา" แม่ทัพแห่งนครตรีเนตรและ วอร์ลอร์ดแบล๊คจากัวร์ ศิษย์น้องของตนที่ล่ามโซ่กักขังตนเองเนื่องจากความผิดในอดีตที่ทำให้ประชาชนของตนนับล้าน ออกตามหาหวู่หนาน
ระหว่างการตามหาบันทึกนรกภูมิหวู่หนานได้ปะทะกับ วอร์ลอร์ดดาบใหญ่ ผู้ตั้งปนิธานจะกวาดล้างคัมภีร์นรกภูมิที่มีส่วนเกี่ยวข้องกับการตายของแม่ของตนให้สิ้นซาก ในตอนแรกดาบใหญ่ยังออมมือให้ หวู่หนานจึงหลบหนีไปได้ ส่วนดาบใหญ่เพียงเตือนให้หวู่หนานถอนตัวจากการตามหาบันทึกนรกภูมิซะ
หลังจากนั้นความลับที่ว่าหวู่หนานสามารถเข้าใจภาษาโบราณที่จารึกบนบันทึกนรกภูมิได้ ก็ถึงหูของลิเกาโดยบังเอิญและในที่สุดก็ไปถึงหูของวอร์ดลอร์ดดาบใหญ่และวอร์ลอร์ดแบล็คจากัวร์ วอร์ลอร์ดดาบใหญ่จึงตัดสินใจสังหารหวู่หนานแต่วอร์ลอร์ดแบล๊คจากัวร์ได้เข้ามาขวางเอาไว้ ต่อมาเผ่าวายุได้เข้าร่วมกับเผ่าตรีเนตรเพื่อหลบเลี่ยงการตามล่าของราชสำนักไป๋ และหวู่หนานได้ออกเดินทางตามหา วอร์ลอร์ดพันทัพ
ภายหลังปรากฏหวู่หนาน มีมารดาชื่อ เซียะซิมฉือ เป็นภรรยาของไป่เจิ้น วอร์ลอร์ดพยัคฆ์สมุทรรุ่นที่ 269 แต่ถูก ไป๋โฉ่ผู้น้อง ฉุดข่มขืน จนตั้งครรภ์ได้ 2 เดือน เนื่องจากความแค้นของพี่น้องทั้งคู่ เซียะซิมฉือ จึงต้องให้หวู่หนานฝากไว้ในครรภ์เทียมจนคลอด และได้ส่งไปให้วอร์ลอร์ดมินโดแห่งเผ่าวายุเลี้ยงดู พร้อมไอรอนฮอร์สพี่ชายต่างบิดา
ปะทะดาบใหญ่
หวู่หนานอาศัยจังหวะที่ทั้งสองปะทะกันหลบหนีกลับไปยังนครวายุ เมื่อเห็นเป้าหมายของตนจากไปแบล๊คจากัวร์และดาบใหญ่จึงจำต้องละศึกแล้วออกตามหาตัวหวู่หนานอีกครั้ง แต่เมื่อกลับไปถึงก็พบว่าวอร์ลอร์ดมินโดอาจารย์ของตนได้ถึงแก่กรรมไปแล้ว ทันใดนั้นวอร์ลอร์ดแบล๊คจากัวร์ก็มาถึงเบื้องหลังของหวู่หนานพร้อมกับยื่นข้อเสนอให้หวู่หนานตามหาวอร์ลอร์ดพันทัพให้กับตนเพื่อแลกกับความปลอดภัยของชนเผ่าวายุและตัวหวู่หนานเอง หวู่หนานตกลงรับข้อเสนอนั้นจึงทำตามแผนของแบล๊คจากัวร์ออกไปประลองกับดาบใหญ่โดยมีแบล๊คจากัวร์แอบช่วยเหลือ จนหวู่หนานชนะด้วยพลังของกระบี่ภูติอัสนี อาวุธวิเศษของชนเผ่าวายุ แต่หวู่หนานปฏิเสธที่จะสังหารดาบใหญ่ตามที่แบล๊คจากัวร์แนะนำ ดาบใหญ่ที่รอดชีวิตจึงประกาศว่าจะกลับมาประลองกับหวู่หนานใหม่ในอีกห้าปีให้หลัง เมื่อหวู่หนานรับปาก ดาบใหญ่ก็ล่าถอยไปในขณะเดียวกันนั้น ทัพของตรีเนตรและกองทัพของวอร์ลอร์ดพยัคฆ์สมุทร "ไป่โฉ่ว" ผู้ครอบครองพื้นพิภพซึ่งหมายปองในวอร์ลอร์ดพันทัพ และเชื่อว่าหวู่หนานเป็นบุตรของไป่เจิ้นพี่ชายของตนที่ถูกตนเองสังหารกับมือก็เดินทางมาถึงที่ตั้งของเผ่าวายุ ตรีเนตรและแบล๊คจากัวร์ศิษย์น้องได้เผชิญหน้ากับผู้ที่เชื่อกันว่าแกร่งที่สุดบนพื้นปฐพี ตรีเนตรใช้พลังพิเศษของเนตรฟ้าหรือเนตรที่สามบนหน้าผาก จำลองการต่อสู้กับไป่โฉ่วในมิติของเนตรฟ้า ผลที่ได้คือตรีเนตรตายอนาถในกระบวนท่าที่ 11 แต่ก็สามารถทำให้ไปโฉ่วบาดเจ็บสาหัสได้ เมื่อประเมินผลได้ผลเสียแล้วตรีเนตรและแบล๊คจากัวร์จึงปฏิเสธที่จะส่งตัวหวู่หนานให้ไป่โฉ่วและตัดสินใจล่าถอยกลับไปยังนครตรีเนตร ไป่โฉ่วจึงส่งกองทัพของตนเข้าโจมตีนครตรีเนตรนำโดย วอร์ลอร์ดห้ายุคและวอร์ลอร์ดหมัดเหล็กพี่ชายของตน
ตามหาวอร์ลอร์ดพันทัพ
หวู่หนานหลังจากตกลงแลกเปลี่ยนความปลอดภัยของชนเผ่าวายุกับความลับของบันทึกนรกภูมิแล้ว จึงได้รับการถ่ายทอดวิชาบางส่วนจากตรีเนตรและแบล๊คจากัวร์แล้วเดินทางออกตามหาวอร์ลอร์ดพันทัพต่อไป ระหว่างที่หวู่หนานแทรกซึมเข้าไปในพื้นที่ของจักรวรรดิสกุลไป่ ได้แสดงพิรุธออกมา จนถูกค้นพบโดยวอร์ลอร์ดปลาวาฬโหด ผู้มีศักดิ์เป็นลูกพี่ลูกน้องของไป่โฉ่ว หวู่หนานหลบหนีการตามล่าของปลาวาฬโหดไปจนถึงกลางมหาสมุทร
ปลาวาฬโหดได้ใช้ขีปนาวุธอานุภาพสูงโจมตีหวู่หนาน ทำให้น่านน้ำในย่านนั้นเกิดความเสียหาย และสัตว์น้ำล้มตายเป็นอันมาก ทำให้ยอดวอร์ลอร์ดผู้ครองทะเลแถบนั้น "วอร์ลอร์ดต้าไห่อินฟินิตี้" พิโรธ เข้าโจมตียานเหาะของปลาวาฬโหดและกองทัพส่วนตัวจนย่อยยับ ทั้งยังเล่นงานวอร์ลอร์ดปลาวาฬโหดจนบาดเจ็บ
หวู่หนานใช้กระบี่ภูตอัสนีสู้กับปลาวาฬโหดอย่างสูสีทั้งที่พลังน้อยกว่า และเอาชัยได้ในที่สุด เมื่อปลาวาฬโหดล่าถอยไป หวู่หนานได้รับเชิญให้ไปพักที่เกาะอินฟินิตี้ ด้วยความที่ต้าไห่ถูกชะตากับหวู่หนานมากจึงรับเป็นบุตรบุญธรรม
ระหว่างที่พักที่เกาะอินฟินิตี้นั้นหวู่หนานไขปริศนาของบันทึกนรกภูมิได้จึงลาออกเดินทางต่อเพื่อตามหาวอร์ลอร์ดพันทัพ พร้อมกับโมบี้ดิค ปลาวาฬเพชรฆาตยักษ์สีขาวประจำเผ่าอินฟินิตี้
ศึกเกาะพันทัพ
หลังจากค้นหาบนเกาะแห่งหนึ่งที่ตำแหน่งตรงกับที่บันทึกในบันทึกนรกภูมิหวู่หนานก็พบกับวิหคเหล็กเทพจักรกลที่อารักขาวอร์ลอร์ดพันทัพมานับพัน ๆ ปี วิหคเหล็กเก็บเลือดของหวู่หนานไปวิเคระห์พบว่าหวู่หนานมีสายเลือดตระกูลไป่จึงสามารถออกคำสั่งกับมันได้ เมื่อหวู่หนานใช้วิหคเหล็กบรรทุกวอร์ลอร์ดพันทัพออกมานอกถ้ำแล้วก็พบกับคนมากมายที่มาตามล่าตน แบล๊คจากัวร์ที่ซุ่มอยู่จึงปรากฏตัวออกมาพร้อมกับเล่นงานวอร์ลอร์ดที่มุ่งหน้าไปยังหวู่หนาน แต่ยานเหาะที่แบล๊คจากัวร์จะใช้พาหวู่หนานกลับนครตรีเนตร กลับถูกจ้าวทองแดงวอร์ลอร์ดของตระกูลไป่คนหนึ่งทำลายจนพัง หวู่หนานจึงต้องใช้วิหคเหล็กพาตนและไอรอนฮอร์สศิษย์พี่ของตนที่ติดตามแบล๊คจากัวร์ไปด้วยกัน ระหว่างทางไอรอนฮอร์สได้เปิดเผยความลับที่ว่าไอรอนฮอร์สเป็นบุตรของไป่เจิ้น พี่ชายของไป่โฉ่ว ที่ถูกไป่โฉ่วสังหารก่อนจะยึดตำแหน่งวอร์ลอร์ดพยัคฆ์สมุทรมาครอบครอง
ขณะเดียวกันบนเกาะพันทัพ ไป่โฉ่วได้ต่อสู้กับแบล๊คจากัวร์ที่ปลดปล่อยจิตเดรัจฉานเพื่อปกป้องไป่หวู่หนาน แบล๊คจากัวร์ทุ่มใช้กระบวนท่าสร้างชื่อ ปลิดเทพไร้สำนึกใส่ไป่โฉ่ว แต่ไป่โฉ่วผู้ไร้เทียมทานหาได้กระทบกระเทือนแต่อย่างใด ศิษย์พี่ของแบล๊คจากัวร์ทั้งสามคือ ตรีเนตร จอมฟ้า และอุกกาบาตเห็นเป็นโอกาสอันดีที่จะล้างผลาญศัตรูคนสำคัญของเผ่าสุดขั้วจึงปรากฏตัวออกมารุมไป่โฉ่ว ๆ พร้อมกันทั้งสี่คน หลังจากผ่านไป 300 กระบวนท่าเมื่อฝุ่นควันที่คละคลุ้งจางหายก็เหลือเพียงไป่โฉ่วเท่านั้นที่ยังยืนหยัดอย่างผู้ชนะ
หลังจากนั้นไป่โฉ่วสั่งให้ลูกน้องของตนตรึงกางเขนสี่ยอดฝีมือสำนักสุดขั้วที่ไม่รู้จักดีชั่วกลุ่มนี้ต่อหน้าสาธารณชนเพื่อรอลงประชาทัณฑ์ ท่ามกลางวอร์ลอร์ดที่มาชุมนุมดูเหตุการณ์นี้มากมาย ไป่โฉ่วได้ประกาศให้วอร์ลอร์ดทั้งหมด ณ ที่นั้นเลือกว่าจะสวามิภักดิ์แล้วโดยสารกลับไปกับเรือเหาะของตระกูลไปหรือจะรั้งอยู่เพื่อรอรับความตายจากตน
ทันใดนั้นไอรอนฮอร์สที่รู้ความจริงว่าตนเป็นบุตรของไป่เจิ้นผู้ถูกสังหารโดยไป่โฉ่วก็บังคับวิหคเหล็กให้ปรากฏตัวและโจมตีไป่โฉ่ว เมื่ออาวุธสังหารจากยุคโบราณนี้ปรากฏตัวก็ยังไม่อาจสร้างความตระหนกให้แก่ไป่โฉ่วได้ เขาเพียงแค่ดีดเลือดของตนออกไปยังวิหคเหล็กเพื่อให้มันทราบว่ากำลังโจมตีผู้มีสายเลือดตระกูลไป่ เมื่อวิหคเหล็กวิเคราะห์ DNA เสร็จนชั่วพริบตามันก็หยุดโจมตีและไถลตัวไปหยุดอยู่ที่ตรงหน้าของไป่โฉ่ว ไป่โฉ่วทำลายวิหคเหล็กได้ในฝ่ามือเดียว เหล่าวอร์ลอร์ดที่ยังลังเลว่าสมควรจากไปดีหรือไม่ได้เห็นพลังมหาศาลนี้จึงตัดสินใจล่าถอยไปแต่ยังเหลือผู้ที่ล่าถอยไม่ทันและมีความเชื่อมั่นในพลังของตนอีกกว่าพันคน ไป่โฉ่วไม่ให้เวลาแก่ผู้ลังเลอีกต่อไป เพียงพริบตาวอร์ลอร์ดนับร้อยนับพันก็หัวปลิดปลิวออกจากลำตัวด้วยฝีมือของไป่โฉ่ว เหลือไว้แต่เพียงผู้มีความสามารถที่แท้จริงเท่านั้น ไป่โฉ่วรู้สึกไม่พอใจที่ไม่ได้สู้กับยอดฝีมืออย่างสะใจอย่างที่คาดไว้ จึงสั่งให้ไร้ลักษณ์ประหารสำนักสุดขั้วที่งสี่ก่อนที่จะเก็บกวาดเศษสวะที่เหลือ ทันใดนั้นเอง หวู่หนานก็ปรากฏตัวออกมา
ไป่โฉ่วผู้ไร้เทียมทาน
หวู่หนานปรากฏตัวขึ้นพร้อมกับยื่นข้อเสนอให้ไป่โฉ่ว โดยแลกวอร์ลอร์ดพันทัพกับสิ่งที่ไป่โฉ่วเคยสัญญาว่าจะมอบให้แก่ผู้ที่จับตัวหวู่หนานมาให้ตนได้คือทรัพย์สินส่วนหนึ่งของราชสำนักและวิชาหมัดระเบิดพยัตฆ์สมุทรที่สืบทอดเฉพาะในตระกูลไป่เท่านั้น ไป่โฉ่วตะลึงในความกล้าบ้าบิ่นของหวู่หนานจึงทะลวงจุดชีพจรและถ่ายทอดเพลงหมัดพยัคฆ์สมุทรขั้นต้นให้หวู่หนาน ส่วนทรัพย์สินจะมอบให้ถ้าหวู่หนานรอดชีวิตไปได้ และเมื่อไป่โฉ่วได้ทำตามที่ตกลงกันไว้ก็ถึงเวลาที่ไป่โฉ่วจะสังหารหวู่หนานทันใดนั้นต้าไห่ผู้เอ็นดูหวู่หนานเหมือนบุตรชายแท้ ๆ ก็สอดมือเข้ามาประลองกับไป่โฉ่วด้วยพลัง 19 ชั้นบรรยากาศ ระหว่างที่ทั้งสองกำลังต่อสู้ติดพัน หวู่หนานก็ฉวยโอกาสเข้าประชิดเนตรสมุทรเพื่อขโมยต่างหูพันทัพที่เป็นกุญแจสำคัญในการเปิดวอร์ลอร์ดพันทัพ ไร้ลักษณ์ได้เข้าขัดขวางแต่กลับโดนหวู่หนานเล่นงานด้วยหมัดระเบิดพยัคฆ์สมุทรที่เพิ่งได้รับการถ่ายทอดจากไป่โฉ่วเมื่อครู่ ขณะที่ไร้ลักษณ์กำลังตกตะลึง ตรีเนตรผู้ถูกตรึงกางเขนก็ทลายอุปกรณ์ล๊อคพลังออกมาเล่นงานไร้ลักษณ์ด้วยวิชาสุดขั้วสิ้นสูญและปลดปล่อยศิษย์พี่ศิษย์น้องที่เหลือ อุกกาบาตและจอมฟ้าล่าถอยกลับไปยังเผ่าสุดขั้ว ส่วนตรีเนตรและแบล๊คจากัวร์ยังคงรั้งอยู่ ขณะที่กำลังชุลมุนอยู่นั้นเองวอร์ลอร์ดจลาจลได้ปรากฏตัวขึ้นและลักพาตัวเนตรสมุทรไปพร้อมกับต่างหูพันทัพหวู่หนานจึงติดตามไปและชิงตัวเนตรสมุทรกลับมาได้ จึงนำไปฝากไว้กับคนของตระกูลไป่ในบริเวณนั้นก่อนที่จะฉกต่างหูพันทัพย้อนกลับไปในที่ ๆ ต้าไห่กำลังต่อสู้กับไป่โฉ่ว
สุดขั้วอินฟินิตี้
หวู่หนานที่ถูกต้าไห่ซัดลงทะเลเมื่อได้สติก็พบว่าตนเองอยู่ในสุสานโบราณที่ ๆ บรรพชิตสุดขั้วบรรพชนแห่งสำนักสุดขั้วและสำนักอินฟินิตี้คิดค้นยอดวิชาทั้งสองขึ้น หวู่หนานจึงอาศัยวิชาที่จารึกอยู่ในสุสานแห่งนี้ฝึกปรือวิทยายุทธ์จนกระทั่งผ่านไปครึ่งปี จึงปรากฏวอร์ลอร์ดหน้าใหม่ที่ใช้วิชาของสุดขั้วอินฟินิตี้ออกปราบปรามเหล่าวอร์ลอร์ดที่มีพฤติกรรมชั่วร้าย ด้วยความที่วอร์ดลอ์ดผู้นี้ปรากฏตัวและลงมือฉับไวและไม่เคยเปิดเผยนามคนทั่วไปจึงตั้งฉายาให้เขาว่าวอร์ลอร์ดสายฟ้า ซึ่งเขาผู้นี้ก็คือหวู่หนานที่พัฒนาฝีมือราวกับคนละคนกับครึ่งปีก่อนนั่นเอง
หลังจากปราบวอร์ลอร์ดจลาจลที่ปลอมตัวเป็นวอร์ลอร์ดมังกรท่องแล้วหวู่หนานจึงเดินทางไปเยี่ยมต้าไห่ที่พักรักษาตัวอยู่ที่เกาะอินฟินิตี้และเล่าเรื่องการค้นพบสุสานโบราณให้ฟัง ต้าไห่มีความยินดีเป็นอย่างมากเพราะความฝันที่จะรวมสำนักสุดขั้วและอินฟินิตี้ให้เป็นหนึ่งเดียวกันกำลังกลับมาอีกครั้ง ต้าไห่ขอร้องให้หวู่หนานรับตำแหน่งวอร์ลอร์ดอินฟินิตี้แทนตนแต่หวู่หนานจำต้องปฏิเสธเพราะความเป็นห่วงในสวัสดิภาพของชนเผ่าวายุ ต้าไห่ซึ่งหมดอาลัยตายอยากเพราะไร้ผู้สืบทอดตำแหน่งจึงประกาศจะยกตำแหน่งให้ดาบใหญ่บุตรชายของตนดูแลเป็นการชั่วคราวโดยแลกกับการให้ดาบใหญ่สังหารเพื่อชำระแค้นที่สังหารมารดาของตน ขณะที่ดาบใหญ่กำลังจะลงมือหวู่หนานก็เข้ามาขวางและประกาศรับตำแหน่งวอร์ลอร์ดอินฟินิตี้ต่อจากต้าไห่
หลายเดือนต่อมาหวู่หนานตัดสินใจประกาศยุบรวมสำนักสุดขั้วและอินฟินิตี้เป็นหนึ่งเดียวกัน โดยเชิญสาขาย่อยของทั้งสองสำนักมารวมตัวกันที่เกาะอินฟินิตี้ แต่ก็ถูกขัดขวางโดยวอร์ลอร์ดสุดขั้ว(อุกกาบาต)อุกกาบาตจึงท้าหวู่หนานให้ประลองยุทธ์ด้วยวิชาสุดขั้วอินฟินิตี้ จึงนัดกันไปสู้ที่ผานางนวลแต่อุกกาบาตก็พ่ายแพ้ในที่สุด
จักรพรรดิริจู
จักรพรรดิริจู (履中天皇 (Richū-tennō)) มีอีกพระนามว่า โอเอโนอิซาโฮวาเกะ โนะ ซูเมรามิโกโตะ (大兄去来穂別尊 (Ōenoizahowake no Mikoto)) เป็นจักรพรรดิในตำนานองค์ที่ 17 ของญี่ปุ่น ตามลำกับการสืบทอดแบบดั้งเดิม
ไม่สามารถกำหนดวันที่แน่นอนให้กับพระชนมชีพหรือรัชสมัยของจักรพรรดิองค์นี้ แต่ถือว่าพระองค์ครองราชบัลลังก์จาก ค.ศ. 400 ถึง 405
ข้อมูล
336 405
เออาร์ไอพี
บริษัท เออาร์ไอพี จำกัด (มหาชน) (ARIP PUBLIC COMPANY LIMITED ชื่อย่อ:ARIP) บริษัทก่อตั้งขึ้นในปี พ.ศ. 2532 ในชื่อบริษัท เอ.อาร์. อินฟอร์เมชัน แอนด์ พับลิเคชัน จำกัด	ในปีพ.ศ. 2553 บริษัทดำเนินการแปรสภาพเป็นบริษัทมหาชนจำกัดและเปลี่ยนชื่อจาก บริษัท เอ.อาร์. อินฟอร์เมชัน แอนด์พับลิเคชัน จำกัด เป็น บริษัท เออาร์ไอพี จำกัด (มหาชน) และเข้าทำการซื้อขายในตลาดหลักทรัพย์ เอ็ม เอ ไอเมื่อวันที่ 2 ธันวาคม 2553 ปัจจุบันบริษัทประกอบธุรกิจหลัก 3 กลุ่ม ได้แก่ ธุรกิจสื่อสิ่งพิมพ์ ได้แก่ นิตยสาร COMTODAY, นิตยสาร Business+ และนิตยสาร Eleader ธุรกิจการจัดงานนิทรรศการ งานแสดงสินค้า ได้แก่ งานคอมมาร์ต และการจัดประชุมสัมมนา และธุรกิจสื่อดิจิตอลและสื่ออื่น ได้แก่ เว็บไซต์ www.aripfan.com, www.thebusinessplus.com, www.theeleader.com และ www.commartthailand.com
แหล่งข้อมูลอื่น
ข้อมูลบริษัท
มี, มายเซลฟแอนด์ไอ
"มี, มายเซลฟแอนด์ไอ" (Me, Myself and I) คือเพลงโดยบียอนเซ่ โนวส์ นักร้องเพลงอาร์แอนด์บี ชาวอเมริกัน แต่งขึ้นโดยโนวส์, Scott Storch และโรเบิร์ต วอลเลอร์ และได้ดูแลการผลิตโดย Storch และโนวส์สำหรับอัลบั้มเปิดตัวของเธอ อัลบั้ม เดนเจอรัสลีอินเลิฟ
"มี, มายเซลฟแอนด์ไอ" ได้วางจำหน่ายเมื่อวันที่ 16 ธันวาคม พ.ศ. 2546 โดยเป็นซิงเกิลที่ 3 จาก เดนเจอรัสลีอินเลิฟ ซิงเกิลนี้สามารถขึ้นอันดับสูงสุดที่อันดับ 4 บนชาร์ตบิลบอร์ด ฮอต 100 และอยู่อันดับนั้นได้ 2 สัปดาห์ และทำให้เป็น 4 เพลงติดต่อกันของโนวส์ที่สามารถขึ้นไปใน 5 อันดับแรกในสหรัฐอเมริกาได้ เพลงนี้ได้ถูกจัดลำดับที่ ASCAP Pop Music ปี 2548 Awards ว่าเป็นเพลงที่มีการแสดงมากที่สุด โนวส์ยังได้รับรางวัลนักแต่งเพลงแห่งปีซึ่งแบ่งกับ Storch และ Waller ในงานเดียวกันนี้
สตาร์ วอร์ส: ดิโอลด์รีพับลิค
สตาร์ วอร์ส: ดิโอลด์รีพับลิก (Star Wars: The Old Republic, TOR, SWTOR) เป็นเกม MMORPG จากเรื่องแต่งชุดสตาร์ วอร์สเกมหนึ่ง พัฒนาโดยบริษัท BioWare Austin และ BioWare Edmonton เกมรุ่นสำหรับระบบปฏิบัติการ Windows วางจำหน่ายและเริ่มให้บริการเมื่อ 20 ธันวาคม 2554 ในอเมริกาเหนือและบางส่วนของยุโรป
เนื้อเรื่องของเกมดำเนินอยู่ในจักรวาลของ สตาร์ วอร์ส ช่วงเวลาไม่นานนักหลังจากการทำข้อตกลงสันติภาพอันแทบจะไร้ความหมายระหว่างจักรวรรดิซิธและสาธารณรัฐกาแลกติก ผู้เล่นจะได้รับบทบาทเป็นตัวละครจากอาชีพต่างๆ 8 อาชีพด้วยกัน แต่ละอาชีพมีเรื่องราว 3 องก์ ดำเนินเรื่องไปพร้อมๆ กับการเก็บเลเวลตัวละคร ผู้เล่นสามารถเลือกอยู่ฝั่งสาธารณรัฐหรือฝั่งซิธได้ และสามารถมีความฝักใฝ่ทางจริยธรรมเปลี่ยนแปลงไปทางด้านสว่างหรือด้านมืดได้ตลอดเวลา แต่ละอาชีพมีรูปแบบการเล่นที่แตกต่างกัน ในเกมยังมีระบบปรับแต่งให้ผู้เล่นเลือกปรับได้มากมาย บทสนทนามีการให้เสียงทั้งเกม มีตัวละครผู้ติดตาม และมีทางเลือกบทพูดคล้ายคลึงกับเกมสวมบทบาทของไบโอแวร์เกมอื่นๆ
เกมนี้เป็นเกมที่ใช้งบพัฒนามากที่สุดเกมหนึ่งเท่าที่มีการประมาณการณ์กันมา สามวันหลังเปิดตัวเกมนี้มีผู้เล่นสมัครใช้บริการ 1 ล้านคน จนได้ชื่อว่าเป็นเกม MMO ที่เติบโตเร็วที่สุด แต่ในเดือนต่อๆ มาจำนวนผู้สมัครก็ลดลง แต่ยังทำกำไรได้ ปัจจุบันเกมนี้ใช้ระบบการสมัครเล่นแบบกึ่งเล่นฟรี โดยมีแบบจ่ายค่าบริการรายเดือนให้เลือก ในช่วงแรกเกมนี้ได้รับการตอบรับในทางบวก และมีภาคเสริมและอัพเดทต่อมาอีกหลายชุด มีหนังสือการ์ตูนและนิยายภาคเสริมของเกมตามมาอีกหลายเล่ม
เนื้อเรื่อง
SWTOR ดำเนินเรื่องในจักรวาลของเรื่องแต่งชุดสตาร์ วอร์ส ช่วงหลังจากการทำสนธิสัญญาสันติภาพระหว่างจักรวรรดิซิธและสาธารณรัฐกาแลกติก เป็นเวลาประมาณ 300 ปี หลังเหตุการณ์ใน KOTOR และประมาณกว่า 3,500 ปี ก่อนเหตุการณ์ในภาพยนตร์สตาร์ วอร์ส ช่วงเวลานี้เหล่าเจไดถูกมองว่าเป็นต้นเหตุของความสำเร็จของเหล่าซิธในมหาสงครามกาแลกติก (Great Galactic War) ซึ่งกินเวลายาวนานถึง 28 ปี นำไปสู่สนธิสัญญาคอรัสซานท์ ก่อนที่จะเข้าสู่ยุคสงครามเย็น เหล่าเจไดจึงตัดสินใจย้ายออกจากคอรัสซานท์ไปยังไทธอน ซึ่งเป็นสถานที่ที่นิกายเจไดถูกก่อตั้งขึ้นในช่วงแรก เพื่อแสวงหาคำแนะนำจากพลัง เหล่าซิธเข้าครอบครองคอร์ริบาน สถาปนาสถาบันซิธขึ้นใหม่ เนื้อเรื่องของเกมดำเนินในช่วงเวลาสิบปีหลังเหตุการณ์เหล่านี้ ซึ่งเป็นช่วงที่เริ่มมีความขัดแย้งครั้งใหม่กำลังก่อตัวขึ้น
บ็อบบี ชาร์ลตัน
เซอร์ โรเบิร์ต "บ๊อบบี้" ชาร์ลตัน (เกิด 11 ตุลาคม ค.ศ. 1937) เป็นอดีตนักเตะของแมนเชสเตอร์ยูไนเต็ดและทีมชาติอังกฤษ เขาเป็นหนึ่งในนักเตะที่รอดชีวิตจากเหตุโศกนาฏกรรมมิวนิกเมื่อวันที่ 6 กุมภาพันธ์ ค.ศ. 1958 พร้อมกับ เซอร์แมตต์ บัสบี้ ผู้จัดการทีม และทีมงานสตาฟฟ์อีกหลายชีวิต หลังจากนั้นอีก 8 ปีก็สามารถคว้าแชมป์ฟุตบอลโลกได้สำเร็จ ใน ค.ศ. 1968 เขาสามารถคว้าแชมป์ยูโรเปี้ยน คัพร่วมกับเพื่อนร่วมทีมแมนฯยูไนเต็ด ปัจจุบันท่านเซอร์ก็ได้เป็นหนึ่งในบอร์ดบริหารของสโมสรฟุตบอลแมนเชสเตอร์ยูไนเต็ด
แหล่งข้อมูลอื่น
1937
ฟลอริน อันดอเน
ฟลอริน อันดอเน (Florin Andone; เกิด 11 เมษายน ค.ศ. 1993) เป็นนักฟุตบอล​ชาวโรมาเนีย ปัจจุบันลงเล่นในตำแหน่งกองหน้า ให้กับกาดิซ ในลาลิกา ลีกสูงสุดของประเทศสสปน และทีมชาติโรมาเนีย
อันดอเนเติบโตในสเปน และเริ่มเล่นฟุตบอลเยาวชนในลีกระดับล่าง ก่อนที่จะได้ลงเล่นในลีกอาชีพให้กับกอร์โดบาในวัย 21 ปี ต่อมาใน ค.ศ. 2016 เขาย้ายไปเดปอร์ติโบลาโกรุญญา และในอีกสองปีถัดมา เขาเซ็นสัญญากับไบรตันแอนด์โฮฟอัลเบียนในพรีเมียร์ลีก ก่อนถูกยืมตัวไปกาลาทาซาไร และกาดิซ
อันดอเนลงเล่นให้กับทีมชาติโรมาเนียครั้งแรกในเดือนมิถุนายน ค.ศ. 2015 และติดทีมชาติในการแข่งขันฟุตบอลชิงแชมป์แห่งชาติยุโรป 2016
เกียรติประวัติ
รางวัลส่วนตัว
การ์ตูนดังสุดสัปดาห์
การ์ตูนดังสุดสัปดาห์ เป็นรายการโทรทัศน์การ์ตูนที่ออกอากาศทาง ช่อง 7HD ทุกเช้าวันเสาร์และอาทิตย์ เวลา 07:00 น. - 08:00 น. ผลิตรายการโดย เทโร เอ็นเตอร์เทนเม้นท์ โดยเริ่มออกอากาศครั้งแรกเมื่อวันที่ 3 กรกฎาคม พ.ศ. 2564 แทนรายการ ดิสนีย์คลับ (ประเทศไทย) ที่ยุติการออกอากาศไปเมื่อวันที่ 27 มิถุนายน พ.ศ. 2564 โดยความพิเศษของรายการนี้คือการ์ตูนบางเรื่องที่ทางรายการนำมาออกอากาศนั้นจะเป็นตอนใหม่ล่าสุดที่ได้ออกอากาศทางประเทศญี่ปุ่น แล้วจึงนำมาออกอากาศในประเทศไทยพร้อมเสียงพากย์ภาษาไทยในเวลาที่ไล่เลี่ยกัน  อย่างเช่นเรื่อง วันพีซ ที่ได้เคยออกอากาศในรายการนั้นออกอากาศหลังจากประเทศญี่ปุ่นเพียงแค่ 6 วัน นับจากวันที่ญี่ปุ่นออกอากาศ นอกจากนั้นทางรายการยังมีกิจกรรมพิเศษให้ร่วมสนุกได้ในบางสัปดาห์ พร้อมกับสาระความรู้ต่าง ๆ และสินค้าลิขสิทธิ์จากทางรายการอีกด้วย
รายชื่อการ์ตูนที่ออกอากาศในปัจจุบัน
ลิขสิทธิ์พากย์ไทยของการ์ตูนที่นำมาออกอากาศในปัจจุบันนั้นเป็นของ บริษัท ดรีม เอกซ์เพรส (DEX) จำกัด
รัฐประหารในประเทศกินี-บิสเซา พ.ศ. 2555
วันที่ 12 เมษายน พ.ศ. 2555 หลังการเลือกตั้งประธานาธิบดีรอบแรก กองทัพส่วนหนึ่งก่อรัฐประหารในประเทศกินี-บิสเซา ก่อนการเลือกตั้งรอบสองระหว่างคาร์ลอส โกเมซ จูเนียร์ (Carlos Gomes Júnior) และกุมบา ยาลา (Kumba Ialá) เกินสองสัปดาห์เล็กน้อย วันที่ 15 เมษายน มีการบรรลุข้อตกลงในการจัดตั้งสภาถ่ายโอนอำนาจแห่งชาติ ซึ่งประกอบด้วยพรรคการเมืองฝ่ายค้านและทหาร
โรงเรียนสามโคก
ประวัติโรงเรียนสามโคก อบจ.ปทุมธานี
ท่านพระครูถาวรกิจโกศล เจ้าอาวาสวัดป่างิ้ว ตำบลป่างิ้ว อำเภอสามโคก จังหวัดปทุมธานี เป็นผู้ริเริ่มก่อตั้งโรงเรียนสามโคก โดยได้เชิญผู้ปกครองนักเรียนในอำเภอสามโคก และอำเภอใกล้เคียง มาประชุมที่วัดป่างิ้ว เมื่อวันที่ 28 มีนาคม 2503 เพื่อปรึกษาหารือกันจัดตั้งโรงเรียนมัธยมวิสามัญรุ่น 4 ภายในบริเวณวัดป่างิ้ว ซึ่งทางวัดยินดีให้ใช้ที่ดิน 12 ไร่ และให้สมทบก่อสร้างเป็นเงินจำนวน14,620 บาท จังหวัดปทุมธานีได้มีคำสั่งให้เริ่มทำการสอนได้ ในวันที่ 26 พฤษภาคม 2503 โดยอาศัยชั้นบนอาคารเรียนประถมศึกษาของโรงเรียนวัดป่างิ้ว ในวันเปิดเรียนมีนักเรียนชายและหญิงรวม 9 คน นายสมทรง แรงกล้า ครูใหญ่โรงเรียนวัดป่างิ้วรักษาการแทนครูใหญ่ นายศักดา พวงดี ครูโรงเรียนนันทมุนีบำรุง มาช่วยสอนเป็นการภายในต่อมาจังหวัดปทุมธานีได้มีคำสั่งแต่งตั้งนายสังเวียน จิตระยนต์ ครูโรงเรียนสตรีปทุมธานี “คณะราษฎร์บำรุง 3” มาดำรงตำแหน่งครูใหญ่ ตั้งแต่วันที่ 5 มิถุนายน 2503 และได้มีประกาศกระทรวงศึกษาธิการให้เปิดชั้นเรียนขึ้น   ณ วันที่ 4 พฤษภาคม 2503 ตามหนังสืออำเภอสามโคกที่ 1444/2503 ลงวันที่ 14 มิถุนายน 2503 เดิมนั้นเป็นโรงเรียนมัธยมวิสามัญตอนปลาย (ม.4-ม.6) สังกัดแผนกโรงเรียนส่วนภูมิภาคของโรงเรียนรัฐบาลกรมวิสามัญศึกษา กระทรวงศึกษาธิการ ใช้อักษรย่อ ปท.21 จัดการสอนแบบสหศึกษา
ต่อมาในปี 2507 คณะครูอาจารย์ ผู้ปกครองนักเรียน และท่านพระครูถาวรกิจโกศล เจ้าอาวาสวัดป่างิ้ว จัดหาเงินสมทบ จำนวน 100,000 บาท เพื่อจัดสร้างอาคารเรียนแบบ 216 โดยได้วางศิลาฤกษ์อาคารเรียนวันที่ 22 กุมภาพันธ์ 2507 โดยผู้ว่าราชการจังหวัดปทุมธานี นายพูนสวัสดิ์ กำลังงาน เป็นประธานพิธีต่อมาในปีงบประมาณ 2508 ได้รับเงินงบประมาณค่าที่ดินและสิ่งก่อสร้าง เป็นเงิน 200,000 บาท เพื่อต่อเติมก่อสร้างอาคารเรียน และได้สร้างเสร็จเรียบร้อยเมื่อวันที่ 4 ธันวาคม 2508 และในวันที่ 8 มกราคม 2509 ได้จัดทำบุญอาคารเรียนใหม่และใช้เรียนตั้งแต่วันนั้นเป็นต้นมา
โรงเรียนสามโคกได้โอนไปสังกัดองค์การบริหารส่วนจังหวัดปทุมธานี เมื่อวันที่ 7 พฤษภาคม 2552 พร้อมกับได้รับงบประมาณปี พ.ศ. 2553 เป็นค่าสร้างอาคารเรียน 7 ชั้น จำนวน 1 หลัง อาคารเรียน 4 ชั้น จำนวน 1 หลัง และอาคารอเนกประสงค์จำนวน 1 หลัง ทำพิธีวางศิลาฤกษ์ เมื่อวันที่ 4 มิถุนายน 2553 โดยมีนายชาญ พวงเพ็ชร์ นายกองค์การบริหารส่วนจังหวัดปทุมธานี เป็นประธานพิธีเปิดงาน
โรงเรียนสามโคก องค์การบริหารส่วนจังหวัดปทุมธานี เป็นโรงเรียนรัฐบาล เปิดการเรียนการสอนในระดับ มัธยมศึกษา ปัจจุบันอยู่ กระทรวงมหาดไทย สังกัดองค์การบริหารส่วนจังหวัดปทุมธานี
ที่ตั้งโรงเรียนสามโคก
หมู่ที่ 3 ตำบลบ้านงิ้ว อำเภอสามโคก จังหวัดปทุมธานี 12160
โทร. 0-2979-8534 โทรสาร. 0-2979-8535 กด 0
อินูไก สึโยชิ
อินูไก สึโยชิ (4 มิถุนายน 1855 - 15 พฤษภาคม 1932) เป็นนักการเมืองชาวญี่ปุ่น รัฐมนตรี และนายกรัฐมนตรีของญี่ปุ่น ระหว่างวันที่ 13 ธันวาคม ค.ศ. 1931 ถึงวันที่ 15 พฤษภาคม ค.ศ. 1932 ซึ่งเป็นวันที่เขาถูกลอบสังหาร อินูไกเป็นนายกรัฐมนตรีที่อายุมากที่สุดเป็นอันดับสองของญี่ปุ่นขณะดำรงตำแหน่ง ขณะที่เขาอายุ 76 ปีในวันที่เขาถูกลอบสังหาร รองจาก คันตาโร ซูซูกิ (อายุ 77)
ชีวิตในวัยเด็ก
อินูไกเกิดในตระกูลซามูไรใน แคว้นศักดินานิวาเสะ ในหมู่บ้าน Niwase จังหวัดบิเซ็ง (ปัจจุบันเป็นส่วนหนึ่งของเมือง โอกายามะ จังหวัดโอกายามะ) ซึ่งพ่อของเขาเคยเป็นข้าราชการท้องถิ่นและผู้พิพากษาภายใต้ รัฐบาลโชกุนโทกูงาวะ ครอบครัวของเขาเป็นตระกูลสาขาของตระกูลอิตากูระ
ในปี ค.ศ. 1876 อินูไกเดินทางไปโตเกียวและสำเร็จการศึกษาจาก Keio Gijuku (ปัจจุบันคือ มหาวิทยาลัยเคโอ) ซึ่งเขาเชี่ยวชาญด้านภาษาจีน ในช่วงเริ่มต้นอาชีพ อินูไกทำงานเป็นนักข่าวให้กับ Yubin Hochi Shimbun (ปัจจุบันเป็นหนังสือพิมพ์กีฬาในเครือของหนังสือพิมพ์ โยมิอูริ ชิมบุน) และ Akita Sakigake Shimpo เขาไปแนวหน้ากับ กองทัพจักรวรรดิญี่ปุ่น ในช่วง กบฏซัตสึมะ ในฐานะ นักข่าว
อาชีพทางการเมือง
โอกูมะ ชิเงโนบุ เชิญอินูไกให้ช่วยก่อตั้งพรรค Rikken Kaishinto ในปี ค.ศ. 1882 ซึ่งสนับสนุนการเมืองแบบเสรีนิยม คัดค้านการครอบงำรัฐบาลโดยบุคคลจากอดีตแคว้นศักดินา โชชู และ ซัตสึมะ และเรียกร้องให้มีระบอบรัฐธรรมนูญแบบอังกฤษภายใต้รัฐสภา
อินูไกได้รับเลือกเข้าสู่ สภานิติบัญญัติแห่งชาติ ครั้งแรกในปี ค.ศ. 1890 และได้รับเลือกตั้งอีก 17 ครั้ง โดยดำรงตำแหน่งเดิมเป็นเวลา 42 ปีจนกระทั่งเสียชีวิต
ตำแหน่งรัฐมนตรีครั้งแรกของอินูไกคือดำรงตำแหน่งรัฐมนตรีว่าการกระทรวงศึกษาธิการในรัฐบาล โอกูมะ ชิเงโนบุ สมัยแรกในปี ค.ศ. 1898 ต่อจาก โอซากิ ยูกิโอะ ซึ่งถูกบังคับให้ลาออกเนื่องจากการกล่าวสุนทรพจน์ในสภานิติบัญญัติโดยถูกกล่าวหาว่าสนับสนุน สาธารณรัฐนิยม อย่างไรก็ตาม การลาออกของ โอซากิ ไม่ได้ยุติวิกฤติ แต่จบลงด้วยการล่มสลายของรัฐบาล โอกูมะ ดังนั้นการดำรงตำแหน่งของอินูไกจึงกินเวลาเพียง 11 วันเท่านั้น อินูไกเป็นผู้นำในพรรคการเมืองที่สืบทอดต่อจาก Rikken Kaishinto คือ Shimpoto, Kenseito และ Rikken Kokuminto ซึ่งในที่สุดก็สามารถโค่นล้มรัฐบาลของ คัตสึระ ทาโร ในปี ค.ศ. 1913 ในช่วงเวลานี้การเมืองของเขาเริ่มอนุรักษ์นิยมมากขึ้นและเขามีส่วนเกี่ยวข้องกับบุคคลสำคัญของ ขบวนการแพนเอเชีย และ ขบวนการชาตินิยมเช่น โทยามะ มิตสึรุ เขายังเป็นผู้สนับสนุนขบวนการสาธารณรัฐจีนอย่างเข้มแข็ง โดยไปเยือนจีนในปี ค.ศ. 1907 และต่อมาได้ให้ความช่วยเหลือ ซุน ยัตเซ็น ในช่วง การปฏิวัติซินไฮ่ ในปี ค.ศ. 1911 ซึ่งโค่นล้ม ราชวงศ์ชิง ภายหลังเขาช่วยซุนเมื่อซุนต้องหนีไปญี่ปุ่นหลังจากพยายามโค่นล้ม ยฺเหวียน ชื่อไข่ แต่ล้มเหลว อินูไกมีความเคารพอย่างลึกซึ้งต่อวัฒนธรรมจีน และรู้สึกว่าความร่วมมือระหว่างจีนกับญี่ปุ่นเป็นรากฐานที่สำคัญของความเป็นน้ำหนึ่งใจเดียวกันในเอเชีย
007 พยัคฆ์ร้ายเหนือเมฆ
007 พยัคฆ์ร้ายเหนือเมฆ (Moonraker) เป็นภาพยนตร์แนวสายลับฉายเมื่อปี ค.ศ. 1979 เป็นภาพยนตร์เรื่องที่สิบเอ็ดใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สี่ ร่วมกับ โลอิส ไชล์ส, ไมเคิล ลอนสเดล, ริชาร์ด คีลและกูริน คลีรี เป็นการกำกับภาพยนตร์บอนด์ครั้งที่สามและครั้งสุดท้ายของ ลูอิส กิลเบิร์ต ในภาพยนตร์ บอนด์สืบสวนการขโมยกระสวยอวกาศ เขาได้ไปพบกับฮิวโก แดรกซ์ เจ้าของบริษัทผลิตกระสวยอวกาศ และ ดร. ฮอลลี กูดเฮด นักวิทยาศาสตร์อวกาศ บอนด์ติดตามเบาะแสจากแคลิฟอร์เนียไปถึงเวนิซ, รีโอเดจาเนโร, ป่าดิบชื้นแอมะซอนและในอวกาศ ที่นั่นบอนด์ได้หยุดยั้งแผนที่จะกวาดล้างประชากรโลกและสร้างมนุษยชาติขึ้นมาใหม่ด้วยชนชาติปกครอง
เรื่องย่อ
เจมส์ บอนด์ (Roger Moore) จะถูกส่งไปสืบสวนเรื่องโจรขโมยลึกลับที่ขโมยกระสวยอวกาศ ทำให้บอนด์สืบสาวตัวไปถึงฮิวโก้ แดร็กซ์ (Michael Lonsdale) เจ้าของกิจการผลิตชิ้นส่วนกระสวยอวกาศ และพบกับ ดร.หญิง ฮอลลี่ กู๊ดเฮด (Lois Chiles) นักวิทยาศาสตร์วิจัยด้านอวกาศ ซึ่งเธอก็เป็น CIA มาสืบเรื่องราวของแดร็กซ์ด้วยเช่นกัน บอนด์ได้แกะรอยไปตามสถานที่ต่างๆ ได้แก่ รัฐแคลิฟอร์เนีย เวนิส อิตาลี รีโอเดจาเนโร และป่าอะเมซอน และท้ายที่สุดในอวกาศ ซึ่งเป็นที่ๆ อยู่ของเผ่าพันธุ์มนุษย์รุ่นใหม่ก่อนที่แดร็กซ์จะฆ่าล้างเผ่าพันธุ์มนุษย์บนโลก
เอ็ดวิน โรซาริโอ
เอ็ดวิน โรซาริโอ (Edwin Rosario) นักมวยสากลชาวปวยร์โตรีโก เกิดเมื่อ 15 มีนาคม พ.ศ. 2506 สถิติการชก 53 ครั้ง ชนะ 47 (น็อค 41) แพ้ 6
ประวัติ
โรซาริโอเริ่มชกมวยสากลอาชีพเมื่อ 3 มีนาคม พ.ศ. 2522 ชนะน็อค ฮอร์เก้ ออร์เตกา ยก 2 จากนั้น ขึ้นชกชนะรวดจนได้ครองแชมป์โลกรุ่นไลท์เวทของสภามวยโลกเมื่อ 1 พฤษภาคม พ.ศ. 2526 ชนะคะแนน โฮเซ่ หลุยส์ รามิเรซ ป้องกันตำแหน่งได้ 2 ครั้งก็เสียแชมป์คืนให้รามิเรซ โดยเป็นฝ่ายแพ้น็อคในยกที่ 4 เมื่อ 3 พฤศจิกายน พ.ศ. 2527 โรซาริโอขึ้นชิงแชมป์โลกรุ่นเดิมคืนเมื่อ 13 มิถุนายน พ.ศ. 2529 แต่เป็นฝ่ายแพ้คะแนน เฮกเตอร์ คามาโช ชิงแชมป์ไม่สำเร็จ จากนั้น เขาหันไปชิงแชมป์รุ่นเดียวกันนี้ของสมาคมมวยโลกเมื่อ 26 กันยายน พ.ศ. 2529 ชนะน็อค ลิฟวิงสโตน เบรมเบิล ยก 2 ได้แชมป์มาครอง แต่ป้องกันตำแหน่งได้แค่ครั้งเดียว ก็เสียแชมป์ไปเมื่อ 21 พฤศจิกายน พ.ศ. 2530 แพ้น็อค ฮูลิโอ ซีซาร์ ชาเวซ ยก 11
หลังจากเสียแชมป์ โรซาริโอชิงแชมป์โลกรุ่นเดิมคืนได้สำเร็จเมื่อ 9 กรกฎาคม พ.ศ. 2532 โดยชิงแชมป์ที่ว่าง ชนะน็อค แอนโทนี โจนส์ ยก 6 แต่พอป้องกันแชมป์ครั้งแรกก็เสียแชมป์ แพ้น็อค ฮวน นาซาริโอ คู่ปรับเก่า ยก 6 เมื่อ 4 เมษายน พ.ศ. 2532 จากนั้น เขาได้เลื่อนรุ่นไปชิงแชมป์โลกรุ่นไลท์เวลเตอร์เวทของสมาคมมวยโลก เมื่อ 14 มิถุนายน พ.ศ. 2534 ชนะน็อค ลอเรตโต การ์ซา ยก 3 ได้แชมป์มาครอง แต่พอป้องกันแชมป์ครั้งแรกก็เสียแชมป์ไปอีกเมื่อ 10 เมษายน พ.ศ. 2535 แพ้น็อค อากิโนบุ ฮิรานากะ ยก 1 หลังจากเสียแชมป์ โรซาริโอไม่ได้ชิงแชมป์โลกอีก แต่ก็สามารถคว้าแชมป์ WBA Fedecentro รุ่นไลท์เวลเตอร์เวทมาครองได้เมื่อ 17 กรกฎาคม พ.ศ. 2540 ชนะคะแนน โรเจอร์ เบนิโต แล้วขึ้นชกอีกเพียง 2 ครั้ง หลังจากที่ชกชนะน็อค ฮาโรลด์ เบนเน็ต ยก 2 เมื่อ 25 กันยายน พ.ศ. 2540 โรซาริโอก็แขวนนวมไป
พระปัจเจกพุทธเจ้า
พระปัจเจกพุทธเจ้า (ปจฺเจกพุทฺธ; ปฺรตฺเยกพุทฺธ) เป็นพระพุทธเจ้าประเภทหนึ่ง ที่ตรัสรู้เฉพาะตัว มิได้ประกาศพระพุทธศาสนา ที่เรียกดังนี้เพราะเมื่อได้ญาณสัมปยุตเป็นที่เฉพาะถึงตรัสรู้ธรรมแล้วให้เกิด อโปหะเป็นที่คล้องเกี่ยว ได้การสิ้นสงสัยและการสละทิ้งอย่างยิ่ง ในที่ๆเป็นเครื่องอุดหนุนให้บังเกิดอัปโปสุกกธรรม เช่นนั้น พระปัจเจกพุทธเจ้าจึงมิได้ขวนขวายที่จะแสดงธรรมและปฏิสังสันต์ในอันที่จะได้พ้นจากสันโดษและวิเวกซึ่งเป็นที่สมบูรณ์ น้อมแล้วแต่ที่ยิ่ง คือยินดีอยู่ด้วยสันโดษเป็นวิเวกเอกกะ ด้วยเป็นสำคัญเฉพาะเพียงแต่ลำพัง จึงมิกล่าวขวนขวาย จึงประจำอยู่แต่ในป่านานๆ เมื่อต้องจำเป็นด้วยสัมภาระ หรือเมื่อจวนเวลาแห่งธรรมุทเทศจำเป็นถึงจะเข้ามาในเมืองเพื่อโปรด และบิณฑบาตสักครั้งหนึ่ง
พระปัจเจกพุทธเจ้าได้บำเพ็ญบารมี 2 อสงไขยแสนกัป และตรัสรู้อริยสัจ 4 ด้วยพระองค์เองเช่นเดียวกับพระสัมมาสัมพุทธเจ้า แต่จะเสด็จมาตรัสรู้ในคราวที่โลกว่างเว้นศาสนาพุทธ และมาตรัสรู้ได้หลายพระองค์ในสมัยเดียวกัน แต่พระปัจเจกพุทธเจ้านั้น มิได้ทรงประกาศพระศาสนาเกิดสาวกพุทธบริษัทเหมือนอย่างพระสัมมาสัมพุทธเจ้า
ในปรมัตถโชติกา อรรถกถาสุตตนิบาตอธิบายว่า การบรรลุธรรมของ พระปัจเจกพุทธเจ้า เปรียบเสมือนรสกับข้าวที่พรานป่าได้ลิ้มในเมือง  ฉะนั้น จึงไม่อาจสอนให้บุคคลอื่นรู้ตามตนได้ (คือสอนได้แต่ไม่อาจให้รู้ตามได้) ไม่ก่อตั้งหรือสถาปนาในรูปสถาบันศาสนา แต่เน้นอนุโมทนาแก่ผู้ถวายทานให้  และจะอุบัติขึ้นเฉพาะในช่วงระหว่างพุทธันดร กล่าวคือ  ในช่วงเวลาเมื่อโลกว่างจากพระอรหันตสัมมาสัมพุทธเจ้า  ตัวอย่างเช่นในระหว่างกาลแห่งพุทธาภิสมัยในปัจจุบันนี้ ได้มีพระปัจเจกพุทธเจ้าพระนามมาตังคะเสด็จอุบัติขึ้นและปรินิพพาน เมื่อพระโพธิสัตว์จุติลงมาอุบัติแล้วจากสวรรค์ชั้นดุสิตภพ (คือ พระปัจเจกพุทธเจ้าได้ปรินิพพานแล้วซึ่งนับเฉพาะกาลก่อนการประจวบแล้วซึ่งการประสูติกาลของพระโพธิสัตว์นั้น)
พระปัจเจกพุทธเจ้าแต่ละพระองค์มีคติด้วยธรรมะประวัติคล้ายๆกัน คือ เป็นพระชาติมาจากราชามหากษัตริย์ พราหมณ์ หรือคหบดี แต่โดยมาก ณ ที่นั้น ในที่ๆเบื่อหน่ายในโลกิยสมบัติทั้งหลายแล้ว ได้ออกบวชศึกษาพระธรรมจนบรรลุพระปัจเจกโพธิญาณ เมื่อบรรลุพระปัจเจกโพธิญาณแล้ว  ก็ไปชุมนุมที่ภูเขาคันธมาทน์ ซึ่งเป็นยอดเขาแห่งหนึ่งในป่าหิมพานต์หรือหิมาลัย มีฝูงช้างฉัททันต์คอยปรนนิบัติอยู่เป็นนิจ
พระปัจเจกพุทธเจ้ามีมากพระองค์และมีเป็นจำนวนมาก ดังปรากฏมาในพระไตรปิฎก ว่ามีพระปัจเจกพุทธเจ้า ถึง 5 พระองค์บ้าง และ 8 พระองค์บ้าง และในบทธรรมซึ่งเป็นนิทานสำคัญนั้นเอง กล่าวว่า ได้มีพระปัจเจกพุทธเจ้าคราวเดียวกันถึง 500 พระองค์ก็มี พระปัจเจกพุทธเจ้าประพฤติปฏิบัติตนและปรนนิบัติธรรมเป็นสัมโมทนียะอยู่ในที่ ณ ที่เรียกชื่อว่า ภูเขาคันธมาทน์อยู่ประมาณถึง 500 รูป หรือทั้งหมดในพระปัจเจกธรรมาภิสมัยนั้น แต่เพราะไม่ปรากฏตนต่อสาธารณะกระทำแต่เฉพาะมุ่งอยู่ในที่เร้น และไม่ปรารภธรรมอันเป็นอาจาริยวัตร ในที่จะประกาศอุทเทศนั้นแก่ศิษย์ พระปัจเจกพุทธเจ้าจึงไม่ปรากฏชื่อและเรื่องราวนั้นด้วยโดยทั่วไป ซึ่งที่จะทราบได้ทั้งหมดนั้นก็มาแต่โดยนัยที่พระพุทธเจ้าตรัสประทาน ดังที่ได้ตรัสถึง อิสิคีรีมหาบรรพตเป็นต้น ว่านั้นคือภูเขา แห่งฤๅษี(หมายถึงพระปัจเจกพระพุทธเจ้า)
พระพุทธองค์ตรัสแก่พระอานนท์ในคัมภีร์ปัจเจกพุทธาปธานว่า "ในโลกทั้งปวง เว้นเราแล้ว ไม่มีใครเสมอพระปัจเจกพุทธเจ้าเลย"
พหุนาม
พหุนาม ในคณิตศาสตร์ หมายถึง นิพจน์ที่สร้างจากตัวแปรอย่างน้อยหนึ่งตัวและสัมประสิทธิ์ โดยใช้การดำเนินการแค่ การบวก การลบ การคูณ และการยกกำลังโดยที่เลขชี้กำลังเป็นจำนวนเต็มที่ไม่เป็นลบเท่านั้น ตัวอย่างของพหุนามตัวแปรเดียวที่มี
เป็นตัวแปร เช่น
x2 − 4x + 7
ซึ่งเป็นพหุนามกำลังสอง
พหุนามสามารถนำไปใช้ในสาขาต่าง ๆ ของคณิตศาสตร์และวิทยาศาสตร์ได้อย่างกว้างขวาง ตัวอย่างเช่น สมการพหุนาม ซึ่งสามารถนำไปใช้ในการแก้ปัญหาได้อย่างกว้างขวาง จากโจทย์ปัญหาพื้นฐาน ไปจนถึงปัญหาที่ซับซ้อนทางวิทยาศาสตร์ และยังใช้ในการนิยาม ฟังก์ชันพหุนาม ซึ่งนำไปใช้ตั้งแต่พื้นฐานของเคมีและฟิสิกส์ ไปจนถึงเศรษฐศาสตร์และสังคมศาสตร์ รวมถึงการนำไปใช้ในแคลคูลัส และการวิเคราะห์เชิงตัวเลข ซึ่งคล้ายคลึงกับฟังก์ชันต่าง ๆ ในคณิตศาสตร์ขั้นสูงนั้น พหุนามยังใช้ในการสร้างวงล้อพหุนาม และความหลากหลายทางพีชคณิต และเป็นแนวคิดสำคัญในพีชคณิต และเรขาคณิตเชิงพีชคณิตอีกด้วย
บทนิยาม
นิพจน์ที่สร้างจากตัวแปรอย่างน้อยหนึ่งตัวและสัมประสิทธิ์ โดยใช้การดำเนินการแค่ การบวก การลบ การคูณ และการยกกำลังโดยที่เลขชี้กำลังเป็นจำนวนเต็มที่ไม่เป็นลบเท่านั้น
รูปทั่วไปของพหุนามตัวแปรเดียวสามารถเขียนได้ในรูป
หรือ
โดยที่ a_0,...a_n เป็นค่าคงที่ เรียกว่าสัมประสิทธิ์ และ x เป็นตัวแปรไม่ทราบค่า
เช่น x^2+4x+7 ซึ่งเป็นพหุนามกำลังสอง
ฟังก์ชันพหุนามเกิดจากการแทนค่าตัวแปรไม่ทราบค่าลงในพหุนาม
เลขคณิตของพหุนาม
ตัวอย่างเช่น นิพจน์ เป็นพหุนาม (เนื่องจาก z^3 เป็นการเขียนย่อจาก ) แต่นิพจน์  ไม่ใช่พหุนาม เนื่องจากมีการหาร เช่นเดียวกับ นิพจน์ (5 + y) ^ x เนื่องจากไม่สามารถเขียนให้อยู่ในรูปของการคูณกันที่ไม่ขึ้นกับค่าของตัวแปร x ได้
นอกจากนี้ ยังมีการนิยาม พหุนาม ในรูปแบบจำกัด กล่าวคือ พหุนามคือนิพจน์ที่เป็นผลรวมของผลคูณระหว่างตัวแปรกับค่าคงที่ ยกตัวอย่างเช่น อย่างไรก็ตาม ข้อจำกัดนี้เป็นเพียงข้อจำกัดที่ผิวเผิน เนื่องจากสามารถใช้กฎการแจกแจงแปลงพหุนามภายใต้นิยามแรกให้เป็นพหุนามภายใต้นิยามที่สองได้ ในการใช้งานทั่วไปมักไม่แยกแยะความแตกต่างทั้งสอง นอกจากนี้ในบริบททั่วไปมักนิยมถือว่าโดยทั่วไปพหุนามจะอยู่ในรูปแบบจำกัดนี้ แต่เมื่อต้องการแสดงว่าอะไรเป็นพหุนาม มักใช้รูปแบบแรกเนื่องจากสะดวกมากกว่า56
ฟังก์ชันพหุนาม
ฟังก์ชันพหุนาม คือฟังก์ชันที่นิยามด้วยพหุนาม ตัวอย่างเช่น ฟังก์ชัน f นิยามด้วย f (x) = x3−x เป็นฟังก์ชันพหุนาม ฟังก์ชันพหุนามเป็นฟังก์ชันเรียบประเภทหนึ่งที่สำคัญ นั่นคือ เป็นฟังก์ชันที่มีอนุพันธ์ทุก ๆ อันดับที่จำกัด
สมาคมมหาวิทยาลัยภาคพื้นแปซิฟิก
สมาคมมหาวิทยาลัยภาคพื้นแปซิฟิก (Association of Pacific Rim Universities หรือ APRU) ก่อตั้งเมือปี ค.ศ. 1997 เป็นสมาคมที่มีสมาชิกเป็นมหาวิทยาลัยวิจัยชั้นนำในบริเวณโดยรอบมหาสมุทรแปซิฟิก โดยมีจุดมุ่งหมายของสมาคมเพื่อให้เกิดการส่งเสริมทางด้าน การศึกษา การวิจัย แก่ผู้ประกอบการ อันจะนำมาซึ่งการนำมาประยุกต์ใช้ให้เกิดความก้าวหน้าในทางเศรษฐกิจ วิทยาศาสตร์ และ วัฒนธรรม ในภูมิภาครอบมหาสมุทรแปซิฟิก
แอร์โรว์ ซินดิเคท
บริษัท แอร์โรว์ ซินดิเคท จำกัด (มหาชน) (ARROW SYNDICATE PUBLIC COMPANY LIMITED ชื่อย่อ:ARROW) บริษัทก่อตั้งขึ้นในวันที่ 2 พฤษภาคม 2531 เดิมชื่อว่า บริษัท เจ.เอส.วี. ฮาร์ดแวร์ จำกัด (“JSVH”) ในวันที่ 1 สิงหาคม 2555 บริษัทจดทะเบียนแปรสภาพเป็นบริษัทมหาชน โดยเปลี่ยนชื่อบริษัทเป็น บริษัท แอร์โรว์ ซินดิเคท จำกัด (มหาชน) พร้อมทั้งนำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ บริษัทดำเนินธุรกิจผลิตและจำหน่ายผลิตภัณฑ์ท่อเหล็กอ่อนร้อยสายไฟ และท่อเหล็กอ่อนกันน้ำร้อยสายไฟ ภายใต้เครื่องหมายการค้า Union และ Arrowtite